මහින්ද රාජපක්ෂ රජය යටතේ වයඹ පළාතට විදුලි යෝජනා ක්‍රම 400ක් හා විදුලි දිගු 7163ක් ලබා දී ඇති අතර, නිවාස 277835 ක් වෙනුවෙන් විදුලිය ලබාදීම සිදු කර ඇත.මේ සඳහා රුපියල් මිලියන 6473 ක් විදයම් කර ඇති අතර, 2014 වසර වන විට වයඹ පළාතම සම්පූර්ණයෙන් විදුලියනය කිරීමට විදුලිබල හා බලශක්ති අමාත්‍යංශය පියවර ගෙන ඇත.කුරුණෑගල දිස්ත්‍රික්කයේ, ගල්ගමුව මැතිවරණ කොට්ඨාසයේ බෝගහයාය, තිබ්බටුවාව, කටුගම්පොල යන ගම්මාන වෙනුවෙන් ඉදිකළ විදුලි යෝජනා ක්‍රම ඇමැති පවිත්‍රා වන්නිආරච්චි මහත්මිය විවෘත කිරීමෙන් පසුව පැවැති උත්සවයේ දී මෙම කරුණු අනාවරණය විය.